LidanRubinov/Halacha-QA huggingface dataset:
שאלה: דיבור בעת חליצת תפילין: ערב טוב כבוד הרב, כאשר אני מסיים להניח תפילין, אני מוריד את התפילין מהראש ומהיד לחלוטין, ומניח אותם על השולחן בשלב הזה אני ללא שום אביזר על הגוף - משמע הנחת התפילין הסתיימה. מה שנשאר לעשות זה לקפל את התפילין של היד לתוך האריזה שלו - שהרי השימוש בו נגמר. שאלתי היא - בשלב הקיפול, תוך כדי שאני מחזיר אותו לקופסה של היד, האם מותר לי לקרוא פרק תהילים או שמא אסור לדבר? מחדד - התפילין מונח על השולחן, לא על הזרוע, נשאר רק לשים בקוביה ולקפל. אני יודע שבזמן הנחת התפילין אסור לדבר - אך האם בזמן קיפול התפילין בקופסה ניתן לומר מזמור תהילים?
תשובה: לשואל מותר לדבר. אמירת תהלים בזמן זה היא רעיון מצויין. אפי קיציס
שאלה: הריון שבוע 34, מצג עכוז!: אני בהריון שני ב ה, שבוע 34. העובר שלי טרם התהפך עם הראש למטה (לכיוון תעלת הלידה). כרגע הוא במצג עכוז. אני ממש לחוצה! מה ניתן לעשות ללא התערבות רפואית? אודה להתייחסות מהירה בבקשה.
תשובה: לשואלת אני ממליץ לפנות לרבנים שמתמחים בכך - מכון פוע"ה (פוריות ורפואה ע"פ ההלכה). אפשר בטלפון בעילום שם 026515050, ואפשר דרך האתר שלהם אפי קיציס
שאלה: גזל-ציוד משרדי: אני עובדת במשרד מממשלתי. האם מותר לי להשתמש בציוד משרדי לצרכיי הפרטיים (עטים,דפים וכו)? או להדפיס מסמכים אישיים? וכל היוצא בזה. האם ישנו גזל לקחת לדוגמא עט לבית? אודה לתשובתך, ש
תשובה: לך יש לחלק את שאלתך לכמה מצבים: 1. לקחת הביתה זו גניבה גמורה הן בהלכה והן בחוק. מבחינת הקב"ה - זה עוצר ומונע קבלת תפילותייך ויום הכיפורים אינו מכפר על כך עד שגם תחזירי וגם תפייסי את המעביד. מבחינת החוק זו עבירה פלילית שעונשה מאסר ועילה לפיטורים ללא פיצויים וכד. 2. שימוש קל תוך כדי העבודה בעט, כגון לרשום מס טלפון פרטי וכד. זה לא שווה פרוטה וחכמים קבעו שהיהודים מוחלים זה לזה (אם בעלי מקום העבודה אינם יהודים - צריך לשאול אותם) 3. הדפסה על דפי העבודה וכד  - יש לשאול את המנהל האחראי במקום עבודתך. יש מקומות בהם זה אסור לגמרי יש מקומות המתירים, בפרט לעובד שגם מדפיס בביתו עבור העבודה. יש מקומות המגדירים כמות (בודדים) ומעבר לכך הם אוסרים או מבקשים ת ובזהירות דוד לוי 098987548
שאלה: תפילת מוסף לאחר שקיעה: אני מפנה את השאלה שוב, כיון שלא קיבלתי תשובה. א. האם מותר להתפלל מוסף בזמן ספק (13 דק לאחר שקיעה)? ב. היום הייתי במילואים והקפיצו אותנו לפני שהספקתי להתפלל מוסף. במהלך אירועי היום שכחתי שלא התפללתי ורק כחמש דקות לפני השקיעה, כשהתכוונתי להתפלל מנחה, נזכרתי שלא התפללתי מוסף. התלבטתי האם להתפלל קודם מוסף, מתוך הנחה שאפשר להתפלל מנחה בזמן ספק, או שמא עלי להתפלל מנחה ואז להתפלל מוסף בזמן ספק, או שלא להתפלל מוסף בכלל (תלוי בתשובה ל-א ). אשמח אם הרב יוכל לכוון אותי כדי שאם ח"ו יארע שוב, אדע כיצד לנהוג.
תשובה: א. לא מבעיא שאסור לדעת התו ס (זבחים נו) שלמדו מפסוק מיוחד פיסול הדם לאחר השקיעה, אלא אף לדעת הרמב"ם אסור, מצד ספק לילה, והלא חייבים להקריב ביום השחיטה. כאן קשה לעשות ספק ספיקא בשקיעה, שמא הלכה כר"ת בשקיעה מאוחרת וגם שמא יום לשיטת הגאונים. שהלא ר"ת לא התיר מוסף אף בעוד יום כפי שעולה מהתו ס הנ"ל וגם במס  מנחות (אולם מהמשנה ברורה משמע לא כך, שהרי התיר מנחה הרבה לאחר שקיעה ראשונה בדיעבד על בסיס ר"ת. אך לא נוהגים כך). ואמנם יש מהאחרונים שהקלו במנחה לאחר שקיעה מטעמים אחרים (שהיא כקטורת ולא כתמיד ועוד). אך למעשה בנושא מוסף, אל תתפלל לאחר שקיעה. ב. במקרה כזה תתפלל מוסף, ואחריה מנחה. ואף שמנחה תדירה, כאן שזה או זה יש להקדים מוסף, משום שמנחה אפשר להשלים ולמוסף אין תשלומין.
שאלה: משחטת יפה נוף: האם מומלץ לקנות עופות ממשחטה זו?
תשובה: אין לנו מידע עליהם. לא הסכימו שנבוא לדקות את המקום
שאלה: למה אומרים שיש בחירה?: למה אומרים שיש בחירה חופשית אם ה קובע ומחליט הכל?
תשובה: וישר כוחך על השאלה. הסיבה שאומרים שיש בחירה חופשית היא שאכן התורה מעידה על הבחירה הזו:  ובחרת בחיים למען תחיה אתה וזרעך. הרמב"ם מוסיף שכל מערכת המצוות מעידה על כך שיש לנו בחירה חופשית אם לבחור בטוב או ברע. אמנם במקביל לבחירה קיימת גם השגחה אלוקית על העולם, ולא תמיד אנחנו יודעים איך שני העקרונות הללו משתלבים יחד באופן מלא. על כל פנים, בכל מה שנוגע לבחירה שלנו - אנחנו אלו שמחליטים ולא ה, כדברי ח  הכל בידי שמים חוץ מיראת שמים. אם התשובה אינה מספיקה ותרצי לפרט יותר את השאלה, את מוזמנת בשמחה לפנות אלינו שוב. והרבה הצלחה יעקב.
שאלה: הריגת מחבל כפות: מחבל שחטף מכות מאזרחים ושוכב על הרצפה יש סיבה שימשיכו להכותו? יש עניין להורגו? מה התפקיד שלנו האזרחים?
תשובה: לשואל יש להבדיל בין ארועי פשע לבין מלחמה, וכן בין אזרחים לבין כוחות הביטחון. בארוע פלילי, אין זה תפקידנו להעניש. לשם כך יש משטרה ובית משפט. עלינו למנוע מהתוקף להזיק, ולמוסרו בידי הגורמים המוסמכים להענישו. מה שקובע במקרה זה, אלו כללי הצלת נפשות ודין רודף. הכלל הוא שכאשר ניתן להציל את הנרדף ע"י פציעת הרודף, אסור להורגו. וכן כשהוא נתפס, אסור להורגו, אלא לדונו בבית דין או בית משפט. כך הדין כלפי יהודי, וכך הדין כלפי גוי. דין זה נכון גם לגבי כוחות הבטחון. המשטרה תמיד תעדיף ללכוד פושע מאשר להורגו. (דין גואל הם ודאי לא שייך כאן. שם מדובר על קרוב של הנרצח, (וגם אז יש כללים) ולא על כל מי שדמו חם. ואכמ"ל) דיני מלחמה הם שונים. האויב לא נידון מדין רודף, אלא כאויב. במלחמה לא מדקדקים לפגוע רק באברים, אלא מה שקראו בעבר "מרכז מסה". במלחמה יש בד"כ עדיפות לחסל את האוייב. יש מטרה להרתיע את האוייב. לכן הדין שונה. אמנם, אם תפסת שבוי, עליך לנהוג כלפיו כפי שמצווים עליך שלטונות הצבא. גם במלחמות ישראל כגון ששת הימים, יו"כ ו הגליל, לא חיסלו את השבויים לפי ראות עיניו של החייל שתפס אותם, אלא השאירו זאת להחלטת הצבא. בכלל צריך לזכור שמלחמה אינה עניין של היחיד, של הבודד, אלא של האומה. היחיד מתעסק עם הצלת נפשות. האומה ושלוחיה מתעסקים עם מלחמה. השאלה הגדולה היא האם המערכה שאנו נמצאים בה היא ארועי פשיעה, ארועי טרור אקראיים, או מלחמה. נראה יותר שמדובר במערכה ארוכה, ולא בארועים מקריים. לכן, תוך כדי ארוע, יש לפעול בנחישות בכדי לחסל את האוייב, ולא לנסות לשכנע, להסביר או לפצוע. אבל אחרי שהוא נפגע, והוא שוכב מנוטרל, אין להורגו. מכאן ואילך ממשיכים על פי פקודות השלטונות, כלומר מעבירים אותו לידי המשטרה. יש לזכור שזה נכון גם אם ההתנהלות של המשטרה, בתי המשפט או הממשלה לא נראית לך. הם מנהיגי המלחמה והם הקובעים. יותר מכל חשוב להבין שלמרות שכולנו כועסים (ואולי אף מפחדים), לא הרגשות הם הקובעים את ההתנהלות, אלא ההלכה, המוסר, התבונה. אפי קיציס
שאלה: הדרכה,פעולת פתיחה: ברוך השם נכנסתי להדרכה,לכיתות ח. ואני ממש מתלבטת לגבי פעולת פתיחה זו קבוצה חדשה ואני רוצה פעולה מושקעת, מקורית ומושכת. אפשר לקבל רעיון רעיון לפעולת פתיחה בבקשה. ב
תשובה: יש אתרי הדרכה של תנועות הנוער השונות. אני בטוח שתקבלי משם השראה ורעיונות טובים. להלן שלשה קישורים (יש עוד הרבה)
שאלה: סוגיות בנושא נישואים:, מספר סוגיות בפניי ובפני בן זוגי ואשמח לקבל הנחיה מה לעשות. בחודש אוגוסט התארסנו וממש לפני שבועיים בערך סגרנו תאריך חתונה, היינו ברבנות וכל מה שמשתמע והתאריך המיועד הינו XXXX היום 21.10 מודיע לי בן זוגי שאבא שלו נזכר שהוא (האבא) עדיין בתקופת אבל של שנה על אח שלו ותקופת האבל תיגמר אחרי 20 יום מיום החתונה שלנו. לכן האבא של בן זוגי לא יודע אם הוא יכול להשתתף בחתונה ואשמח לקבל תשובה הסבר הנחיה לכך. שאלה שנייה : במידה האבא כן יכול להשתתף בחתונה האם זה נכון להסכים לבן זוגי לדחות את החתונה בגלל בני משפחתו של אביו שהינם עדין באבל? שאלה שלישית ואחרונה בנושא אחר: שמו המקורי של בן זוגי הינו א. הוא נולד במרוקו וכשעלה לארץ קיבל שם חדש ממשרד הפנים "א." - בן זוגי שואל האם עליו להתחתן עם השם שרשום לו בתעודת הזהות או להתחתן עם שמו המקורי שנולד? אודה על תשובה לשלושת שאלותיי, מאוד יעזור לנו להגיע להחלטות מה לעשות. ב מראש ושנשמע רק בשורות טובות - אמן!
תשובה: לשואלת 1. דיני אבלות על אח הם ל-30 יום. רק אבלות על הורים היא של שנה. לכן אם עברו יותר מ-30 יום מאז שנפטר הדוד, יוכל אביו של בן זוגך להשתתף בחתונה. 2. מקובל שלא דוחים חתונה. הכח של השמחה גדול יותר, והחתונה לא נדחית. השאלה היא רק לגבי בני הדוד, שהם אבלים על אביהם, אם הם ישתתפו או לא. בעקרון, בני הדוד שאבלים על אביהם, לא משתתפים בחתונה. אם מדובר על כך שזה יגרום צער רב לחתן עצמו, עד כדי מחשבות על דחיית החתונה, הם יוכלו להגיע לחופה, ולא ישתתפו בסעודה עצמה. 3. השאלה היא איזה שם לרשום בכתובה. את זה תתאמו עם הרב שיערוך חופה וירשום את הכתובה. הוא יברר אתכם את הפרטים ויכתוב. בד"כ כותבים את השם המקובל כיום, שאותו מכירים כולם ובו משתמשים. אפי קיציס
שאלה: בעלי צרכים מיוחדים ופיקוח נפש: לכבוד הרב היקר על תשובותיך הקודמות. האם מותר לעבוד בהוסטל (מקום מגורים לבוגרים עם צרכים מיוחדים) בשבת? (צריכים עזרה במקלחות, אוכל וכו - האם זה בגדר פיקוח נפש?) במידה וכן, כמה שעות עליי לעבוד בימי החול כדי שהשכר ייחשב כמובלע בשכר החודשי? אלדד
תשובה: מותר, אך אינם בגדר פק"נ במצב רגיל, אלא אם יש משהו חריג. על כן אין היתר חילול שבת גורף בטיפול בהם. אפשר לעבוד זמן הראוי להתכבד בימי החול לחודש, ולהבליע בו שכר שבת.
שאלה: ערבוב בשר וחלב: מה דין מאכל בשרי קר, שהתערבב בו פירורי מאכל חלבי קר. מה דין הקופסא הבשרית, בה?האוכל נמצא, ומה דין המאכל אילה
תשובה: 1. אם הפירורים נימוחו ונתערבועם המאכל אז צריך 60 כנגדם כדי לבטלם. 2. אם הם לא נימוחו אז הם נראים לעין ואז צריך להוציא את כולם וזה נראה דבר לא מעשי 3. אין בעיה עם הקופסא
שאלה: התייעצות לגבי קשר מהעבר: כבוד הרב. אני בת 20, ולפני כשנה הייתי בקשר עם בחור כבן גילי. בחור ישיבה, שהכרנו לא במכוון ובתחילה הקשר היה טכני בלבד. ידענו שזה לא מתאים מכיוון שהמסלול שלו היה ארוך והוא לא היה מעוניין להיכנס לקשר בגיל כה צעיר, לדבריו. ושננסה בגיל יותר מאוחר, כי שנינו הרגשנו שקיים ביננו חיבור מיוחד שאסור לפספס. עם הזמן, הקשר הטכני נמשך ונהיה לקשר רגשי אינטנסיבי בלי ששמנו לב. כל פעם שניסינו לעצור או למצוא פתרון אחר, זה חזר והיה אף יותר אינטנסיבי. לבסוף, לאחר הרבה ויכוחים ומריבות. הרבה שיחות עם רבנים למינהם, הבנו שהקשר כמו שהוא לא בריא לשנינו ולכן עלינו להחליט אם הוא לכיוון חתונה או שעלינו להתנתק לגמרי. לאחר הרבה התלבטויות, שנינו הגענו למסקנה שעלינו להתנתק. למרות כל הקושי, ערכנו פגישת סיום וסיכמנו הכל. נפרדנו יפה עד כמה שיכלנו. לאחר כמה ימים, היה לי מאוד קשה ודיברנו שוב. הוא ניסה להסביר לי שהזמן יעשה את שלו ושאסור לנו לחזור לזה. היה לי קשה לקבל את זה ובכל זאת המשכתי ליצור איתו קשר. לבסוף הוא החליט שעליו להתנתק ממני לגמרי, כי זה פוגע בי ובו שזה ממשיך ככה. הוא לא ענה לי כשניסיתי, וכשפגשתי אותו עם עוד אנשים הוא התעלם לחלוטין. לקחתי את זה מאוד קשה, בכיתי המון, התייעצתי עם הקרובים אליו. כולם אמרו לי להרפות, לנסות להשתחרר ממנו. אבל לי היה קשה שהוא מתעלם והרגשתי צורך שנדבר פעם אחרונה ושנתנצל אחד בפני השניה. דיברתי עם חבר טוב שלו, שהבין ואף עודד את זה שנדבר ונסגור את זה. לבסוף הוא השתכנע, התקשר והיתה שיחה מאוד קשה.שנינו נפגענו וכעסנו מאוד מהמצב, לא ידענו איך להתמודד עם זה. ניתקנו את השיחה כשהמצב היה עוד רגיש ובמשך חצי שנה לא יצרנו קשר האחד עם השניה. אני נכנסתי לדכאון במשך הזמן הזה, והכחשתי כל מה שהיה איתו. נפגעתי ממנו מאוד. הרגשתי שאני חייבת להשתחרר ממנו איכשהו מתישהו ולא ידעתי איך. לבסוף החלטתי לשלוח לו הודעת התנצלות. הוא קיבל, הבין ולא התעלם. שלח לי חזרה שסולח ומתנצל גם אם פגע, ואיחל בהצלחה. היום, לאחר עוד חצי שנה. עוד קשה לי עם הסיפור הזה. אני מרגישה שזה תוקע אותי. לא מרגישה משוחררת כמו שחשבתי שארגיש אם אשלח לו את ההודעה הנ"ל. בנוסף קיים בי פחד. לא יודעת אם פחד ממנו או מכל מה שהיה. אבל כשניסיתי לדמיין אותי נתקלת בו, התחלתי להילחץ ולנסות להפסיק לחשוב על זה. הרבה אנשים אומרים שכדאי שנדבר שמא אחד מאיתנו מעכב האחד לשניה את הזיווג, או סתם לא משוחרר מהמצב הזה. ויש אנשים שאומרים לי להמשיך הלאה ושהזמן ירפא את זה. חשוב לי לציין שעברה שנה, והכאב אולי נפחת בגלל חוסר בזיכרון של כל פרט ופרט אבל עדין הוא קיים. בנוסף, אני לא חושבת שאני מעוניינת שהקשר הזה ישוב ולכן לא חוששת אם יפתח שוב. אז, אני שואלת- מה הרב מציע? האם כדאי לעשות משהו בנידון? איך אפשר להפסיק לחשוב על זה שזה יטריד אותי ביום יום? איך אפשר להמשיך הלאה ולהיכנס לקשר חדש ונקי בלי לחשוש? ויום טוב
תשובה: ב"ה, לקבל החלטה חזקה שאת לא יוצרת קשר איתו, מוחקת את המספר שלו מהפלפון, מנתקת פייסבוק וכדומה, זורקת פתקים שקבלת ממנו. ולתת לזמן להשכיח. תחשבי על כך שכל זכרון מפריע לך וזה יעזור להשכיח. דני ארגמן
שאלה: האם מותר ללכת לחתונה של קראים?: האם מותר ללכת לחתונה של קראים?
תשובה: כן. אין בהם עבודה זרה, ואין בזה איסור. רק לא לקנות כמתנת יום הולדת ש"ס.
שאלה: האם מותר ללכת לחתונה קראית?: האם מותר להתחתן עם קראים? והם מותר ללכת לחתונה קראית?
תשובה: כתב הרמ"א (באבן העזר סימן ד סעיף לז) על פי הבית יוסף בשם רבנו שמשון: "הקראים אסור להתחתן בהם, וכולם הם ספק ממזרים, ואין מקבלים אותם אם רוצים לחזור". ובבית יוסף ביאר את טעמו, משום שהקראים מתחתנים ומתגרשים שלא כדת ישראל - ונמצא שבניהם ממזרים. וכתב הרדב"ז (חלק א  סימן עג, הובא בקובץ העזר על הסעיף) שהיום מותר להינשא לקראים, אם הם מקבלים על עצמם את היהדות, משום שאין נישואיהם נישואים, ולכן אין לחשוש שילדיהם אינם ממזרים, ומשום שעדי הנישואים שלהם פוסלים לעדות (שהרי הם עוברים על הרבה מצוות). ואף אם הקראים הראשונים נישאו כדין, יש הרבה ספקות, שמא אין הקראים שמצויים כיום הם מבניהם. ובשו"ת הנודע ביהודה (סימן מה, הובא בפתחי תשובה אבן העזר סימן ד סעיף קטן מ"ה) כתב שיש להקל להשאיר אצלו אישה שמגלה שהיא קראית רק בשני אופנים: 1.כשהאישה נולדה חוץ למקום קביעות הקראים, והתיר על פי הכלל "כל דפריש מרובא פריש", שהרי ידיעת האיסור נולדה חוץ למקום קביעותה. 2.כשהאישה הייתה קטנה (ולא היה בה דעת) כשפרשה ממקום קביעותה, ומשום שכל דפריש מרובא פריש. בבתי הדין הרבניים מאפשרים בעשורים האחרונים את קבלתם של קראים ליהדות הרבנית. זאת, בעקבות פסיקות של רבנים כמו הרב עובדיה יוסף, שהתיר לקראים לבוא בקהל, כשנימוקו העיקרי הוא שלילת תוקף הקידושין הקראיים, מפני שאינם נעשים בעדים כשרים.  כל מה שכתבתי לעיל זה לגבי השאלה האם מותר להתחתן עם קראים שמקבלים עליהם את היהדות כדת וכדין. אך וודאי שאסור להתחתן ולנהוג כמנהג הקראים, ויש בזה כפירה בתורת משה, שהרי הם לא מודים בתורה שבעל פה. לגבי השאלה האם מותר להיות נוכח בחתונה של קראים שנוהגים שם כמנהגם, ראוי להחמיר שלא ללכת לכזו חתונה, שבכך יש חיזוק לנישואים של ספק יהודים שנישאים לא כדת משה וישראל.
שאלה: התחזקות בדת: רציתי לדעת כיצד אוכל להתחזק בדת אני מעוניינת בזה כבר זמן רב ומרגישה שזו הדרך הנכונה, אשמח אם תעזור לי.
תשובה: , אשרייך שאת רוצה להתקרב אל היהדות. זו זכות עצומה וגדולה. ועל כך את ראויה להרבה הערכה. הדרך לא קלה, אך כולי תפילה שתצליחי לחזור בתשובה שלימה מתוך שמחה ושלמות. להלן מספר אתרים שיכולים לעזור לך בדרך: הדברות: ערכים: איך חוזרים בתשובה? אור לנוער מכון מאיר: עולמות נפגשים: אחינו: שופר: שורשים בהצלחה רבה רבה, הלל
שאלה: ריסוק בבלנדר של עלים ירוקים: אם אני קונה עלים ירוקים כגון כוסברה נענע וכו מחברות טובות כגון חסלט, ואני מרסקת אותם בבלנדר. שאלתי היא מה אני צריכה לעשות מבחינת כשרות לפני הריסוק בבלנדר והאם אפשר לוותר על השריה במי סבון נחמה
תשובה: להשרות במים 3 דקות, לשטוף היטב תחת זרם מים ואחר כך אפשר לטחון
שאלה: שבת: אני עושה שירות לאומי במוקד ביטחון וזה כולל סגירת שבת שכוללת חילול שבת כי המוקד חייב להיות פעיל 24 שעות 7 ימים בשבוע. אבל נאמר לנו שבגלל שזה פיקוח נפש אז זה לא נחשב חילול שבת כי פיקוח נפש דוחה שבת. יש לי שתי שאלות 1.כשאנחנו מקבלים דיווח ביום חול רגיל אנחנו כותבות אותו על דפדפת ואז מקלידות אותו במחשב האם מותר לעשות זאת גם בשבת או שעדיף ישירות להקליד למחשב? 2.אני בדיוק סיימתי חפיפות ואני עוד לא מספיק מכירה את השטח האם מותר לי בשבת להתאמן בגילוי שטח על ידי המצלמות כדי שאם חס וחלילה יהיה מקרה אמת אני אוכל לתפקד יותר מהר? שבת כנרת אפלר
תשובה: 1. עדיף להקליד ישירות למחשב. 2. טוב ונכון ללמוד את השטח לפני שבת ולא לעשות אימונים בשבת. אם את מגיע למשמרת בשבת ולא בטוחה שאת שולטת בגזרה את חייבת לעשות חפיפה על מנת שאם ח"ו יהיה מקרה אמת תתפקדי באופן מייטבי. שנזכה לשבת מלאת עונג ושמחה.
שאלה: הכשר בבית מלון.: אנו מקפידים לאכול אוכל בהכשר מהדרין מציעים לנו נופש בקלאב הוטל באילת עם ארוחת בוקר מוצרים מהדרין בהכשר הרבנות אילת.האם זה מספיק?אפשרות נוספת:נופש חצי פנסיון,בשר חלק, בהכשר הרבנות אילת במלון ויסטה. מה עדיף?האם ההכשר מספיק?
תשובה: אין מהדרין באף מלון באילת ולא ניתן לסמוך על זה שהבשר חלק באמת. כשרות רגילה עם כל המשתמע מכך. מין הסתם גם בישולי עכו"ם לפי מר"ן. ולכן נראה לקחת את המקום עם ארוחת הבוקר ולדבר עם המשגיח ויראה לך איזה מוצרים הם מהדרין (דגני בוקר, מוצרי חלב וכו ) ולאכול רק אותם.
שאלה: להדפיס בעבודה: לכבוד הרב, רציתי לשאול האם מותר להדפיס שיעורי תורה במקום העבודה? שובת
תשובה: יישר כוח על השאלה ועל הזהירות מגזל. הדבר הנכון ביותר הוא לשאול את המעביד, האם הוא מתיר להדפיס דברי תורה, ואז הדבר ייעשה בתכלית הכשרות. ושבת
שאלה: יחסים עם מי שעשה תה שינוי מין: הרב, האם מותר לקיים יחסי מין עם מישהו מישהי שעבר ה ניתוח לשינוי מין?
תשובה: אסור. בין במינו האמיתי, בין במינו הנראה לעין כעת. שהרי איבריו השתנו- אם היא נראית כגבר עתה אסור לאשה לחיות עימה באישות שזהו איסור מעשה ארץ מצרים שהרי היא אשה על פי דין. ולגבר אסור לחיות באישות איתה שזו הוצאת מצידו, שאבריה זכריים. אם הוא נראה כאשה עתה, אסור לאשה לחיות איתו שזה גם בכלל מעשה ארץ מצרים, וגם דרכי האמורי היא בשמו וכו. ולגבר אסור שכן זה בכלל תועבת משכב זכר. ועוד, שאין אפשרות כלל לשאלה כזו, שכן ללא חופה וקידושין ביאה אסורה. ואם בנישואין אחד הצדדים שינה כך את גופו לעולם, אזי חובה להתגרש. ד  יטהר עמו ישראל
שאלה: פירוש לתהילים: האם כבוד הרב יכול להמליץ לי על אתר ובו פירוש לתהילים (ברמה פשוטה, אני לא ברמה שאני יכול להבין פירושים גדולים)? מראש שבת
תשובה: נראה לי כי הדבר הפשוט ביותר הוא ללמוד תהלים עם מקראות גדולות, ושם יש פירוש מצודת דוד, והוא הפשוט והטוב. נסה, ואם לא -נמצא אחר.
שאלה: תוריד את תוכנית הרדיו עוקפים מימין: לרב שרלו, אני עוקב אחריך הרבה שנים, ואם אחזור פעם בתשובה זה יהיה בגללך. אבל, אני רוצה לאתגר אותך. בנסיעתי היום שמעתי בתחת רדיו שנדמה לי שקוראים לה גלי ישראל תוכנית מבחילה של מיכאל בן ארי ועו ד גביר. שמעתי והתחלחלתי. תוכנית כל כך ירודה גסת רוח לועגת באופן מגעיל לא שומרת על שום כלל בתקשורת(כמו איזון והבאת דעות אחרות) מדברים שם במילים איומות על אנשים חיים(כמו יימח שמו וזכרו ). האתגר שלך כלפיי הוא השאלה האם אתה תצא בפומבי נגד התוכנית הזו ונגד שידורה, ותנצל את המעמד המוסרי שלך לקרוא לתחנה הזו להוריד אותה משידור. אי אפשר לסבול את זה. שבת יערי.
תשובה: אינני צריך לומר את דעתי על תוכנית זו. תשובתי אינה מתייחסת לתוכנית זו דווקא, או לתוכנית כלשהי. היא עקרונית ותמידית, לכל צד ולכל כיוון. כתבתי על כך הרבה פעמים, לדוגמה כאן: גם לגבי תוכנית  עוקפים מימין  וגם לגבי רדיו שמשדר את הקול הערבי. חופש הדיבור אינו זכות שהחברה מעניקה ליחידים לדבר  חופש הדיבור שייך לאנשים עצמם, וזו זכות יסוד, בה מותר לכל אדם לומר כל דבר שעולה על רוחו - עד הגבול. אני מדגיש שגם בתחומי חופש הדיבור יש גבולות, כמו לכל עיקרון אחר בחיים - הלכתי, מוסרי או עקרוני - אולם הגבול נמצא בקצה הרחוק מאוד מאוד. על כן, זכותם של מיכאל בן ארי ואיתמר גביר לומר את העולה על רוחם, וזכותו של אדם לא להקשיב להם, או לבקר אותם בחריפות, או להגיע למעמד שרשת רדיו תתן לו תוכנית משלו, בו הוא ימכור את מרכולתו. הדבר נכון גם בתחומי הרעיונות, וגם במה שנראה כילדותיות, גסות רוח, או כל דבר אחר מסוג זה. ורק אם חוצים את הגבולות - בהסתה שמביאה קרוב לוודאי לפגיעה חמורה באנשים אחרים - בולמים את חופש הדיבור. מבחנו של אדם המאמין בחופש הדיבור הוא דווקא במבחן יחסו לחופש הדיבור של מי שהוא חולק עליו מאוד מאוד. חשוב לציין כי לדעתי יש גם חשיבות גדולה לחברה עצמה, שקבוצות קיצוניות מאוד יזכו לחופש הדיבור. בכלל אני מציע לך להקשיב בדרך כלל לתוכניות של אנשים שאינך סובל את דעתם, ושהיא מעצבנת אותך מאוד מאוד. המפגש בין מי שאתה ובין תוכניות מנוגדות לך יוליד בך הרבה יותר דברים טובים הנוצרים מסערה פנימית - מאשר להקשיב כל הזמן למה שאתה מסכים אותו ממילא. מעבר לכך, לחברה עצמה חשוב מאוד שיהיו בה קולות אחרים מהקונצנזוס מאותה סיבה, ומסיבה נוספת - כדאי שהדעות ישוחררו בדיבור ולא במעשים אלימים בפועל. כדי שלא תהיינה אי-הבנות, כל מה שכתבתי נוגע לאדם המבקש להגביל את חופש הדיבור של מישהו אחר. ברם, על האדם המדבר עצמו לנהוג לפי כללים אחרים לחלוטין. הוא עצמו צריך לקבל עליו כללים אתיים והלכתיים - לא להלבנת פנים, לא לגסות רוח, לא לשון הרע ורכילות, לא לעיוות עמדות האחר והעמדן כקריקטורה, ולא ניצול חופש הדיבור לחופש השיסוי. ובכלל, מענה רך משיב חמה, ואני רואה ברכה הרבה יותר גדולה בשפה רכה. אולם אלו מגבלות שאדם צריך להטיל על עצמו, בין מכוח אמונתו בתורה המצווה כך, ובין מכוח אמונתו באדם ובחיים ההומניים והמוסריים שנוהגים בדרכי היושר.
שאלה: חזרה מהחטאים: אני אשמח אם תוכלו לעזור לי. אני יהודי שלאחרונה מחתזק, מתחיל לעשות מצוות לשמור שבת ולפעמים גם לומר תורה באינטרנט. לא נעים לי לדבר על הנושא הזה אבל אני רוצה לחזור בי מחטאיי אז אני אשאל בכל זאת. קראתי לאחרונה על הוצאת זרע לבטלה, ואני חושש שבעברי חטאתי בנושא זה והיום אני מאוד מאוד מתחרט שעשיתי זאת. אז רציתי לשאול כמה שאלות: 1. מה בן אדם צריך לעשות בשביל לחטוא בחטא זה? 2. איך אפשר לכפר על חטא זה? 3. שמעתי שאפשר לכפר עליו בתיקון הברית. מה זה תיקון הברית? איך צריך לקרוא אותו? מתי צריך לקרוא אותו?.3. האם אחרי שאקרא את תיקון הברית אכפר על מעשיי ודיני יהיה כמי שלא חטא בכך ושמר על הברית? 4. קראתי שצריך גם לעשות וידוי אז רציתי לשאול- איך עושים וידוי? מאוד אשמח אם תענה לי. ניסיתי לחפש תשובה באינטרנט אך מצאתי המון תשובות שונות ואני לא ידעתי מה לעשות אז החלטתי לפני אליך, כי אני מאמין שאתה בטוח תוכל לתת לי תשובה אמינה. אני מאוד אשמח אם תוכל לענות לי כי זה ממש חשוב בשבילי, כי אני רוצה לכפר על חטאיי ולהשתנות. ותזכה למצוות!!!
תשובה: ראשית, ברוך הבא לעולם ההתחזקות. טוב אתה עושה שאתה רוצה להתקדם ולהתחזק. הדרך הטובה ביותר היא בראש ובראשונה לנסות ולהפסיק לעשות דברים לא ראויים ואסורים. ואת הווידוי פשוט אומרים במילים שלך מול הקב"ה: "בעבר עשיתי כך וכך. ואני מתחרט על כך. ומקבל על עצמי לעזוב את זה וללכת בדרך אחרת". כך עושים תשובה בצורה הבסיסית ביותר, וזה הדבר הנכון לעשות, ואין כפרה גדולה יותר מאשר להיכנס לעולם התיקון והתשובה. יש הנוהגים ללכת גם בדרכו של רבי נחמן מבראסלב ולהגיד את ה"תיקון הכללי" ( והרבה הצלחה
שאלה: תכונות בעייתיות: להשלים עם המצב או לשנות: אני מאוד רוצה לשנות משהו באישיות שלי ולא כל כך מצליחה. זה לא איזה מידה רעה אבל זה מאוד מאוד מפריע לי בחיים. האם עלי להמשיך לנסות לעשות את השינוי?או להשלים עם זה מתוך אמונה שאם זה האופי שלי אז ככה השם רוצה אותי. וזה האופי שצריך להיות לי בשביל השליחות שלי בעולם. ואולי יש עוד ברירה? שבת ו
תשובה: הרצון שלך והתשוקה שלך לעשות זאת כל כך מובנים - עד שעולה תפילה שמבקשת שידיעת התשובה הנכונה תהיה אפשרית. אלא, שלא זהו המצב. אין תשובה אחת לשאלה זו, והיא שונה מאדם לאדם, ובתוך אותו אדם - מתכונה לתכונה, ובתוך תכונה זו - מעת לעת, ועוד כל כך הרבה משתנים, עד שאי אפשר לעשות זאת בוודאות, ואי אפשר לדעת במציאות נתונה מהו הדבר הנכון לעשותו. מה בכל זאת למדתי מניסיוני? למדתי מניסיוני כי כדאי שיחיה האדם לאור התנועה הבאה: כשיש תכונה שהוא מבקש לשנות בעצמו - שיתחיל בניסיון לשנות אותה, ויבחן גם אם הדבר אפשרי לו, ועוד יותר מזה - האם כל התהליך של השינוי מביא עימו שמחה בכנפיו, או שהוא מתסכל אותו ומעציב אותו, ולמעשה מרחיק אותו מעצמו. אם הוא חש שהשינוי אכן מתרחש - הללויה. ברם, אם הוא חש שזה לא הולך, ולא זו בלבד אלא שהתהליך גורם לו תסכולים ועצבות וכדו  - כדאי שינהג בדרך אחרת. טוב לו כי  יזמין  דווקא את התכונה המאפיינת אותו לתוך החלקים הטובים שבו, וירתום את התכונה הזו לדרך שהוא רוצה בה. המקור לתנועה הנפשית הזו היא דברי חז ל בסוף מסכת שבת כי מי שנולד במזל מאדים (כלומר, קשור בשפיכות דמים) טוב לו כי יבחר להיות שוחט או מוהל (ובהמשך - או דיין) כדי שלא יהיה גנב או רוצח. בדברים אלה לימדו אותנו חז ל הרבה על תכונות הנפש, ועל הדרך העקרונית - לרתום את התכונה שרוצים לשנות למהלך נשמתי ארוך המניע אותנו דווקא מתוך עצמנו, ולא על ידי מלחמה בכך.
שאלה: שינוי שם: ערב טוב ושבוע טוב כבוד הרב, אני לא דתיה, אבל חשובים לי מאוד עקרונות הדת. אני פעם ראשונה באתר ואני לא יודעת אם זה ר לשאול אותך או הייתי צריכה לפנות למישהו אחר. אני בת 25, נולדתי בארץ וכשהורי עלו לארץ מבריה"מ לשעבר נולדתי אחרי שבוע, והם הלכו לסופר סת"ם כדי למצוא לי שם עברי, וקראו לי מעין. כשהתבגרתי לא התחברתי לשם, ועל דעת עצמי אמרתי לכולם לקרוא לי מאיה, ומאז זה ככה, לא רשמי בת.ז,הקרובים עדין קוראים לי מעין, במסמכים רשמיים אני מעין, אבל רק בחבר ה אני מאיה. התחלתי עבודה חדשה, ואנשים חדשים שעוד לא מכירים אותי, מתלבלים ולפעמים קוראים לי מעין, והתחלתי לחשוב על זה ולהתחרט, שאולי כדאי להשאר עם השם שהוריי הביאו לי והתאמצו למצוא, ולהצליח להתחבר אליו מחדש, שמעתי גם שהחלפת שם מביאה מזל רע לעתים, ואולי אני אשמע קצת מגזימה אבל אני חושבת שאולי יש סיבה שעד עכשיו לא הייתה לי זוגיות בריאה. אשמח לדעתך כשיהיה לך זמן,
תשובה: ב"ה, לא לשנות שם. לא בגלל השינוי יש לך עיכוב בזוגיות, צריך לבדוק אפיקים אחרים. דני ארגמן